CELEX: 22020D0093
Language: hu
Date: 2018-03-23 00:00:00
Title: Az EGT Vegyes Bizottság 76/2018 határozata (2018. március 23.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2020/93]

30.1.2020   
               
               
                  HU
               
               
                  Az Európai Unió Hivatalos Lapja
               
               
                  L 26/75
               
            
         AZ EGT VEGYES BIZOTTSÁG 76/2018 HATÁROZATA
         (2018. március 23.)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2020/93]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:
         
                     (1)
                  
                  
                     Helyénvaló kiterjeszteni a Szerződő Felek közötti együttműködést az egész életen át tartó tanulás európai képesítési keretrendszeréről, valamint az egész életen át tartó tanulás európai képesítési keretrendszerének létrehozásáról szóló 2008. április 23-i európai parlamenti és tanácsi ajánlás hatályon kívül helyezéséről szóló, 2017. május 22-i tanácsi ajánlásra (1).
                  
               
                     (2)
                  
                  
                     Az EGT-megállapodás 31. jegyzőkönyvét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás 31. jegyzőkönyve 4. cikkének (8) bekezdése a következő franciabekezdéssel egészül ki:
            
                        „—
                     
                     
                        
                           32017 H 0615: a Tanács ajánlása (2017. május 22.) az egész életen át tartó tanulás európai képesítési keretrendszeréről, valamint az egész életen át tartó tanulás európai képesítési keretrendszerének létrehozásáról szóló, 2008. április 23-i európai parlamenti és tanácsi ajánlás hatályon kívül helyezéséről (HL C 189., 2017.6.15., 15. o.).”
                     
                  
         
            2. cikk
            Ez a határozat 2018. március 24-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            3. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. március 23-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL C 189., 2017.6.15., 15. o.
         
            (*1)  Alkotmányos követelmények fennállását nem jelezték.